**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat azi 01.03.2022 cu ocazia şedinţei ordinare a**

**Consiliului Local al Municipiului Timişoara**

**Preşedinte de şedinţă –DL. Viceprimar Ruben Lațcău**

**Din cei de 27 de consilieri au fost prezenţi 26**

**Au absentat: Marius Craina**

**Din partea executivului participă: domnul primar Dominic Fritz, dl. viceprimar Tabără Amânar Cosmin Gabriel, domnul viceprimar Ruben Lațcău și dl. Secretar General Caius Șuli**

**Şedinţa a fost convocată prin Dispoziţia Primarului nr. 321/25.02.2022**

**Anexă**

**La Dispoziția nr.321**

**Din data de 25.02.2022**

1. Aprobarea Procesului Verbal al ședinței Consiliului Local al Municipiului Timișoara din data de 08.02.2022.
2. Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.spațiu comercial 7, aferent imobilului din Timișoara, strada Ion Ghica nr.5, etaj subsol, înscris în C.F 415559-C1-U7 Timișoara, nr.cadastral 415559-C1-U7, la prețul de 35.000 euro.
3. Proiect de hotărâre privind aprobarea bugetului local al Municipiului Timișoara pe anul 2022.

Proiectele de hotărâre înscrise pe Proiectul ordinii de zi au fost inițiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**Dl. LAȚCĂU**: Bună ziua! Declar deschisă ședința Consiliului Local al Municipiului Timișoara de azi 01.03.2022. Pentru a evita situațiile în care apar tensiuni și replici acide vă rog să rămânem la ordinea de zi și să limităm timpul de intervenție la 2-3 minute.

**Dl. SECRETAR**: Sunt 26 de consilieri prezenți. Dl. Craina este absent.

**Dl. LAȚCĂU**: Spun la vot *anexa* la ordinea de zi. - 26 voturi pentru.

Spun la vot *ordinea de zi în ansamblu*. - 25 voturi pentru.

**PUNCTUL 1 AL ORDINEI DE ZI:**

**Aprobarea Procesului Verbal al ședinței Consiliului Local al Municipiului Timișoara din data de 08.02.2022.**

**Dl. LAȚCĂU**: Spun la vot. - 26 voturi pentru.

**PUNCTUL 2 AL ORDINEI DE ZI:**

**Proiect de hotărâre privind neexercitarea dreptului de preemţiune din partea Consiliului Local al Municipiului Timişoara, la intenţia de înstrăinare a ap.spațiu comercial 7, aferent imobilului din Timișoara, strada Ion Ghica nr.5, etaj subsol, înscris în C.F 415559-C1-U7 Timișoara, nr.cadastral 415559-C1-U7, la prețul de 35.000 euro**.

**Dl. LAȚCĂU**: Spun la vot. - 25 voturi pentru.

**PUNCTUL 3 AL ORDINEI DE ZI:**

**Proiect de hotărâre privind aprobarea bugetului local al Municipiului Timișoara pe anul 2022.**

**Dl. DIACONU**: Sunt câteva lucruri pozitive și altele negative în privința bugetului. Partea pozitivă este estimarea veniturilor, asta la execuție și un ușor optimism la impozite persoane juridice, e o muncă bună. Partea care va avea o influență negativă în acest an este supraestimarea veniturilor ce provin din accesarea fondurilor europene. Ne spuneți că veți cheltui tot și vi se vor rambursa banii pe toate sumele aferente POR și a altor fonduri europene din acest an. Ceea ce e fals, e imposibil în ritmul lucrărilor. Încă un lucru periculos, pe care îl știți, dar poate, pentru ca pagina colorată să dea bine, încercați să-l uitați: dacă vom face o scădere din buget total și vom scădea *veniturile* aferente acestui exercițiu financiar -fonduri europene rambursate respectiv sume de la bugetul de stat aferente fondurilor europene, veți ajunge la concluzia că rămân 1 miliard de lei. Secțiunea de funcționare este de 960 milioane lei și e subestimată, în special în zona de funcționare a școlilor. Acolo este, la felul în carte arată facturile la Colterm și Gaz în Ianuarie, practic suma propusă la școli ajunge până în Martie. Sunt 40 milioane lei în condițiile în care facturile de anul trecut-la jumate față de cele din acest an, au fost de 29.600.000 lei. Practic școlile funcționează până în luna Aprilie. Scădem fondurile europene ce nu pot fi folosite pentru dezvoltare și ajungem la suma subestimată a bugetului de funcționare. Orice investiție din bugetul local înseamnă un minus la sfârșitul anului. Nu există sursă de finanțare reală pentru investiții din fonduri locale. Va trebui să aveți în vedere considerațiile acestea în cursul anului, ca să nu ajungem la o situație gravă. Nu există anvelopă pentru investițiile din bugetul local așa cum e acesta construit. Dacă vor fi sume suplimentare nu sunt acum evidențiate și nu pot fi fără un angajament real. Acum e format din secțiunea funcționare plus fonduri europene supraestimate din toate punctele. E o zonă periculoasă.

**Dna. ROMOCEAN**: Am un amendament. Se  cuprinde suma de 2.000 mii lei, la cap. 54.02A.05 “ Fond de rezerva bugetara la dispozitia autoritatilor locale”, si se majoreaza, conform executiei de casa din data de 24.02.2022, sursa de venit 35.02.50 “Alte amenzi, penalitati si confiscari”, cu valoare de 512,5 mii lei, diminuându-se totodata, cu suma de 1.487,5 mii lei, varsamintele din sectiunea de functionare in sectiunea de dezvoltare, ca urmare a incasarii unor venituri suplimentare aferente sectiunii de dezvoltare.

**Dl. MOȘIU**: Am două amendamente. Primul se referă la Ceasul Floral care deși a fost bugetat nu e reabilitat și Parcul Civic e spre final și urmează anul 2023, când Timișoara va fi Capitală Culturală europeană. Revin cu o suplimentare de la buget pentru Reabilitarea Ceasului Floral și a cofetăriei din spatele ceasului.

*Se diminează cu valoarea de 400 mii lei suma prevăzută la Obiectivul- Pasaj Inferior Solventul și totodată se suplimentează valoarea creditului de angajament cu aceeași sumă*.

*Se suplimentează cu suma de 400 mii lei valoarea inclusă în bugetul local pentru anul 2022 la cap. 67.02.05.03 PT+EXECUȚIE Reabilitare Ceas Floral -Credit de Angajament diminuat cu aceeași sumă. E o suplimentare de 400 mii lei la cei 100.000 lei. A expirat autorizația de construire în August*.

*Al doilea amendament* constă în posibilitatea de a ne exercita dreptul de preempțiune la locațiile benefice pentru creșe.

E nevoie de un număr mare de creșe în oraș, iar o parte din locațiile unde *ne exercităm dreptul de preempțiune, sunt utile pentru a face creșe de cartier.*

*Diminuarea cu 400.000 lei de la cap.70.02.03.01 Achiziție imobile, exercitare drepturi de preemțiune prin suplimentarea valorii creditelor de angajament cu aceeași sumă respectiv suplimentarea cap. 65 Învățământ antepreșcolar cu aceeași destinație plus credit de angajament 600.000 lei.*

E o rezervă pentru exercitarea dreptului de preempțiune. Pentru a putea cumpăra o locație sau două pentru creșe.

**Dl. LAȚCĂU**: Avem deja o sumă pentru achiziția de imobile. Deci banii ar trebui să rămână acolo. O putem suplimenta din altă parte, 150 mii euro e prea puțin.

**Dna STANCIU**: Avem la cap.70. suma de 1 milion lei.

**Dl. MOȘIU**: Cei de la Creșe ar trebui să ceară. Fiindcă nu au avut referate prin care ne atenționează asupra spațiilor care ar fi propice pentru creșe.

**Dl. LAȚCĂU**: Suma prevăzută și bugetată acoperă achiziția de imobile pentru creșe.

Am două amendamente.

*Primul*.

Cu privire la suplimentarea sumei prevazute la cap. 65.02 “Invatamant” si la cap. 66.02 “Sanatate”, in vederea asigurarii creditelor bugetare aferente anului 2022, necesare pentru modernizarea si eficentizarea sistemului termic din cadrul unitatilor de invatamant preuniversitar de stat, respectiv a unitatilor spitalicesti, prin montarea de module termice, astfel:

|  |  |  |  |
| --- | --- | --- | --- |
|  |  |  | **MII LEI** |
| **NR. CRT** | **CAPITOL BUGETAR** | **VALOARE BUGET LOCAL** | **CREDITE DE ANGAJAMENT** |
| **1** | **65.02.03.01 "INVATAMANT PRESCOLAR", DIN CARE:** | **+ 1.000,00** | **+ 1.500,00** |
| **DALI+PT** | **+ 125,00** | **0,00** |
| **EXECUTIE MODULE TERMICE** | **+ 875,00** | **+ 1.500,00** |
| **2** | **65.02.04.01 "INVATAMANT SECUNDAR INFERIOR", DIN CARE:** | **+ 500,00** | **+ 1.000,00** |
| **DALI+PT** | **+ 75,00** | **0,00** |
| **EXECUTIE MODULE TERMICE** | **+ 425,00** | **+ 1.000,00** |
| **3** | **65.02.04.02 "INVATAMANT SECUNDAR SUPERIOR", DIN CARE:** | **+ 1.000,00** | **+ 1.500,00** |
| **DALI+PT** | **+ 125,00** | **0,00** |
| **EXECUTIE MODULE TERMICE** | **+ 875,00** | **+ 1.500,00** |
| **4** | **84.02.03.01 "DRUMURI SI PODURI", PASAJ INFERIOR SOLVENTUL** | **-1.500,00** | **+ 1.500,00** |
| **5** | **84.02.03.02 "Reabilitarea liniilor de tramvai si modernizarea tramelor stradale in Municipiul Timisoara, Traseul 2, Calea Stan Vidrighin"** | **-1.000,00** | **+ 1.000,00** |

|  |  |  |  |
| --- | --- | --- | --- |
| **NR. CRT** | **CAPITOL BUGETAR** | **VALOARE BUGET LOCAL** | **CREDITE DE ANGAJAMENT** |
| **1** | **66.02.06.01"SANATATE", DIN CARE:** | **+ 1.000,00** | **+ 1.000,00** |
| **DALI+PT** | **+ 100,00** | **0,00** |
| **EXECUTIE MODULE TERMICE** | **+ 900,00** | **+ 1.000,00** |
| **2** | **65.02.04.02 "INVATAMANT SECUNDAR SUPERIOR, "CONSTRUCTIE CORP 2 LICEUL TEORETIC NIKOLAUS LENAU** | **-1.000,00** | **+ 1.000,00** |

**DL. LAȚCĂU:**  Propun suplimentarea cu o sumă de 3,5 milioane de lei. Am un amendament puțin mai extins, în așa fel încât să împărțim pe mai multe capitole bugetare, să fim pe 65.02.03.01 ”Învățământ preșcolar”, unde să adăugăm suma de 1 milion de lei și credite de angajament 1 milion 500, din care să avem DALI+PT o linie pentru studii și proiecte de 125 mii lei și o linie pentru execuție module termice de 875 mii lei. La fel pentru învățământ secundar inferior unde propun la capitolul 65.02.04, 500 mii lei din care 75 mii lei pentru studii și 425 mii lei pentru execuție module. La fel și pe capitolul 65.02.04 adică ”Învățământ secundar superior”unde este suma de 1 milion, din care suma de 125 mii lei studii și 875 mii lei execuție și același lucru și pe capitolul ”Sănătate”, dar întâi voi echilibra această sumă deci avem un total de 2 milioane 500 pe care o adăugăm pe capitolul ”Învățământ preșcolar”, ”Învățământ secundar superior” și ”Învățământ secundar inferior” și propun diminuarea cu 1 milion 500 de la cap. 84.02.03.01 Pasaj inferior Solventul și 1 milion de la capitolul 84.02.03.02 Stan Vidrighin, iar pentru Sănătate propun adăugarea sumei de 1 milion pe capitolul 66.02.06.01. sub forma de 100 mii lei pentru studii și proiecte și 200 mii lei pentru execuție module termice și scăderea acestei sume din capitolul 65.02.04.02 Construcție Corp 2 Liceul Teoretic N. Lenau. Am să transform aceste două într-un singur amendament pentru module termice în școli, sub forma pe care am prezentat-o. Menționez faptul că deja aici avem o evaluare făcută de Colterm împreună cu colegii din Primărie vis a vis la care școli se pretează o intervenție rapidă și avem deja și discuții prealabile cu o parte din directori față de acest lucru.

Al doilea amendament pe care doresc să-l fac se leagă de ”Traseul muzeal al revoluției”, unde precum știți am scos la licitație acest proiect care este inclus și în PNRR. Este printre puținele proiecte care este inclus, dedicat pentru Timișoara ”expressis verbis”. La prima licitație nu s-a prezentat nimeni și atunci am să propun suplimentarea sumei până la suma de 810 mii lei total cu adăugarea diferenței pe credite de angajament. Adică suma pe creditul bugetar va fi de 270 mii lei iar diferența de 540 mii lei va fi pe creditul de angajament. Aici vorbim doar de o suplimentare pe credite de angajament și acesta este amendamentul meu nr. 2.

**DL. DIACONU:**  De ce aveți nevoie de proiectare pentru instalarea de module termice? E un timp în plus și teoretic e o lucrare de instalații?

**DL. LAȚCĂU:**  Partea care are nevoie de proiectare este partea de racordare pentru că sunt anumite situații unde punctul termic este într-adevăr în subsolul școlii și acolo să spunem că e doar o parte de instalație, dar sunt câteva situații la școli și la spitale unde până la punctul termic avem 100 sau 200 de m de mers și ieșim din perimetrul școlii, deci inevitabil avem nevoie de un proiect autorizat cu avize și cu autorizație de construcție.

**DL. CĂLDĂRARU:**  Parcă era vorba pentru ”Traseul revoluției”de vreo 4 milioane de lei dl. Lațcău.

**DL. LAȚCĂU:**  Aici e vorba de proiectare, dl. Căldăraru, nu de execuție.

**DL. CĂLDĂRARU:**  Ok. Am înțeles. Revin la amendamentul meu atunci. Eu propun să organizăm un concurs de soluții pentru realizaea Monumentului revoluției române anticomuniste din Timișoara, într-o locație, cea ma bună dacă se poate, mai ales dacă avem în vedere chiar pe traseul revoluției, dar undeva central și suma alocată pentru organizarea acestui concurs de soluții să fie de 60 mii lei. Eu m-am gândit că acest monument al revoluției române, pe care eu îl văd personal, nu știu, va stabili concursul, eu îl văd ca pe un fel de obelisc în vârful căruia să troneze simbolul revoluției române de la Timișoara, acel tricolor cu gaură, iar ca locație, propun deocamdată relocarea actualei lucrări dintre Catedrală și Operă, unde este acea cruce din inox și acolo să se realizeze monumentul sau mai este o altă soluție, imediat după ce se trece peste podul de la Maria, venind spre Catedrală, la intrarea în Parcul Scudier pe partea stângă. Am să vă rog frumos să votați acest amendament și să începem, poate reușim în doi, trei ani să avem un adevărat monument al revoluției române anticomuniste din Timișoara. Deci 6000 lei la cultură.

**DL. GONZALEZ:**  Am un amendament în legătură cu Filarmonica Banatul. Erau prevăzuți 100 de mii de lei pentru un studiu acustic și 100 de mii pentru un proiect tehnic de reabilitare clădirii și dorim să se scoată linia de buget pentru actualizare studiu acustic la sala de concerte a clădirii Capitol și să se suplimenteze linia pentru proiectul tehnic de reabilitare a clădirii Filarmonicii, cu 100 de mii de lei și 78500 lei credite de angajament.

**DL. MEREAN:**  Am vorbit cu dl. viceprimar Lațcău în legătură cu prelungirea Bv. Sudului către Muzicescu, dar și către strada Podeanu. Aici avem un SF foarte vechi, din 2009, care a mai fost o dată actualizat în 2018 pentru lucrările ce s-au executat acolo în anii trecuți, dar el trebuie la rândul lui actualizat ca să facem prelungirea aceasta. Pentru această actualizare e nevoie de 100 mii lei, care nu este o sumă fabuloasă pe care eu propun să îi luăm de la linia destinată pasajului Solventul, unde sunt 45 de milioane, să scădem de acolo 100 mii lei, pe care să îi punem la creditele de angajament, pe care să le creștem de la 79,5, la 79,6 milioane și atunci să adăugăm o linie de actualizare SF extindere Bv. Sudului între străzile Muzicescu și Podeanu. Deci praqctic banii ar trebui să se mute de la cap. 84.02.03.01 ”Drumuri și poduri”la 84.02.03.02 ”Străzi”.

**DL. TABĂRĂ:** Aș dori să fac trei amendamente foarte scurte. Unul dintre ele nici nu implică probleme financiare. Primul ar fi schimbare de denumire din ”Proiect tehnic și execuție, Amenajare teren de fotbal” din Timișoara str. Mircea cel Bătrân nr. 114, în ”Proiect tehnic și execuție, Bază sportivă tip 1 Timișoara str. Mircea cel Bătrân nr. 114”. Este doar o schimbare de denumire pentru a pute fi depus mai departe spre finanțare la CNI si Federația Română de Fotbal.

Al doilea amendament se referă la suplimentarea proiectului prevăzut în buget privind construcția de stadion pe schelă metalică, stadionul de tip lego, de la 73 mii lei, o suplimentare cu 25 de milioane, sumă din credit de angajament.

Al treilea amendamewnt este o suplimentare și o schimbare de denumire în concept de dezvoltare și PUZ Zona Stadion și Studiu de fezabilitate și aici suplimentarea sumei este prevăzută 30 de mii la credite de angajament și o suplimentare până la 100 de mii.

**DL. LAȚCĂU:**  O suplimentare de 30 de mii ați spus?

**DL. PRIMAR:**  Cred că acum este 30 de mii și trebuie să fie 100 de mii.

**DL. TABĂRĂ:**  130 de mii, da.

**DL. PRIMAR:**  Și creditul de angajament rămâne așa cum este.

**DL. LAȚCĂU:**  Am înțeles dl. Tabără, deci aveți 3 amendamente. Primul se referă la schimbarea de denumire pentru Mircea cel Bătrân, ca să putem aplica la CNI, al doilea legat de suplimentarea de 25 de milioane credit de angajament pentru stadion lego iar al treilea legat de introducerea în denumirea ca titlu de SF Concept + Stadion și suplimentarea sumei cu 100 de mii de lei.

**DL. TABĂRĂ:**  Perfect.

**DL. DIACONU:**  Am mai multe amendamente, dar am să le citesc într-o asemena ordine încât să fie mai ușor să le votați și mai ușor să le respingeți pe ultimele.

Primul amendament se referă la introducerea unui nou proiect pe buget ”Expertiză+DALI+PT Reabilitare imobil pe amplasamentul situat în Timișoara str. Ardealului nr. 1 Cămin internat nr. 2 la Liceul Tehnologic Transporturi Auto, cu influențele +360 mii la 65.02.04.02, respectiv sume care provin din suplimentări ale veniturilor pe 39.02.07.00 din vânzarea unor bunuri aparținând domeniului privat, venituri la secțiunea dezvoltare.

Al doilea amendament este legat de zona de situații de urgență, protecție civilă și provine de la dl. viceprimar Tabără. Este o suplimentare cu 200 de mii credite bugetare și 1 milion 800 de mii credite de angajament pentru un obiectiv, protecție civilă și protecție contra incendiilor, protecție civilă non militară, amenajare și funcționalizare. Este vorba de adăposturile de protecție civilă cu o scădere de credite bugetare de la ”Dotări independente” 65.02.04.02 Învățământ secundar.

De asemenea, tot un amendament al domnului viceprimar Tabără se referă la bugetarea sumelor necesare pentru achiziția materialelor sportive de natura obiectelor de inventar și mijloace fixe, cu 700 de mii la capitolul „Sport” 67.02.05.01 ”Bunuri și servicii, obiecte de inventar”500 de mii respectiv ”Dotări independente” 200 de mii, sursele provenind din 65.02.04.02 ”Dotări independente”, 51.02.01.03.0 Autorități executive - Bunuri și servicii 300 de mii respectiv 70.02.50 Alte servicii în domeniul locuinței, serviciilor și dezvoltării comunale, bunuri și servicii alte 200 de mii de lei.

**DL. LAȚCĂU:**  Suma totală de suplimentare aici este de 700 mii lei?

**DL. DIACONU:**  Este împărțită pe bunuri și servicii, dotări independente 500 de mii, bunuri și servicii 200 de mii, dotări independente.

**DL. LAȚCĂU:**  Astea vor intra pe dotări toate la capitolul ”Recreere, sport, cultură”.

**DL. DIACONU:**  Nu, nu sunt toate dotări. Dotări sunt doar sumele care depășesc per bucată o anumită valoare, restul merg la zona de obiecte de inventar.

**D-NA STANCIU:**  secțiunea de funcționare.

**DL. DIACONU:**  Da. De asta sunt împărțite în cele două.

**DL. LAȚCĂU:**  Ok și mai îmi spuneți odată suma care merge pe funcționare și cea care merge pe dezvoltare, ca să pot să-mi notez/ deci totalul este de 700 mii lei, din care o parte va fi adăugată ca dotări pe secția de funcționare iar cealaltă parte pe secția de dezvoltare iar cealaltă parte ca obiecte de inventar pe funcționare.

**DL. DIACONU:**  Sunt doar două. Una merge pe dezvoltare, pe dotări independente și una merge pe funcționare, pe bunuri și servicii, la capitolul de sport. 500 de mii la funcționare, bunuri și servicii, pentru că sunt obiecte de inventar, au valoare mai mică decât valoarea minimă pentru o dotare per bucată și 200 de mii sunt dotări independente.

**DL. LAȚCĂU:**  În regulă, putem trece la amendamentul nr. 14.

**DL. DIACONU:**  Este vorba despre un amendament despre care s-a discutat în ultimul timp, promovat de dl. viceprimar, este amplasarea monumentului de for public Adi Barar - Marea Trecere cu 120 mii de lei la capitolul 67.02.03.04 Institutii publice de spectacole si concerte" (obiectiv investitii nou) și cu o reducere de 120 de mii de la Bunuri și servicii, același capitol de pe secțiunea de funcționare.

Autorități executive 51.02.01.03. este un lucru pe care l-am discutat anterior, care chiar dacă nu are încă o formă juridică, dar cred și am fost de acord că este o posibilitate importantăde a atrage venituri pentru bugetul local și în condițiile în care există un patrimoniu deja destul de consistent care e format din structuri publicitare care aparțin Primăriei, cele două variante în domeniul publicității stradale, în general, pentru Primărie, ar fi fie să le administreze și să obțină venituri din ele, fie să le scoată la licitație. Ultimele licitații, care au fost chiar înainte mandatele mele au generat în general destule litigii și cred că este momentul în care Primăria poate să-și administreze structurile publicitare și să obțină venituri din ele, fie că vorbim de bill – board-uri, city lights sau panouri din stațiile de tramvai, sau publicitate pe stâlpii de pe domeniul public și așa că vă propun la capitolul bugetar 51.02.01.03 Autorități executive o participare la un capital social pentru o viitoare societate municipală de administrare a spațiilor publicitare. E vorba de 100 de mii de lei. Sigur că toate elementele care țin de înființarea societății trebuie să intre prin Consiliul Local însă am avea posibilitatea de a avea deja prevederea bugetară și o suplimentare de venituri aceeași sumă de 100 de mii de lei care vine tot pe lista de dezvoltare din venituri din vânzarea unor bunuri aparținând domeniului privat.

**DL. LAȚCĂU:**  Totalul aici pentru societatea de publicitate municipală este de 100 de mii de lei?

**DL. DIACONU:**  Participarea la capitalul social.

**DL. LAȚCĂU:**  Și mai aveați un amendament pe lângă acestea?

**DL. DIACONU:**  Mai sunt mai multe amendamente, dar dintre cele care vor fi probabil aprobate mai este unul și anume o creștere cu 200 de mii de lei a bugetului de reparații străzi provenind de la alte servicii în domeniul locuințelor, serviciilor și dezvoltărilor comunale, bunuri și servicii -200 de mii de lei care înlocuiește teoretic însă și am să vă rog la o eventuală rectificare să reanalizați o astfel de situație, înlocuiește două amendamente, propuneri ale colegilor mei Sandu Ștefan și Adrian Lulciuc. Este vorba despre str. Putna ca reabilitare, este într-o situație foarte complicată din punct de vedere al covorului asfaltic și al trotuarelor și realizarea unei parcări la intersecția Aleei Ciobanului cu str. Lisabona și care înțeleg că se vor face pe bugetul de reparații de la SDM, însă e evident că suma de 200 de mii de lei este infimă pentru un astfel de demers, str. Putna cred că are aproape un km. Așa că la o eventuală rectificare să faceți lucrul acesta. Repet, sunt amendamentele d-lui Lulciuc și a d-lui Sandu, la care vom renunța la secțiunea dezvoltare, în aceste condiții.

Mai am amendamentele pe care le veți respinge, dar pe care intenționez totuși, o parte dintre ele să le fac.

**DL. LAȚCĂU:**  Ok, atunci, dacă sunteți așa de optimist vis a vis de aceste amendamente, propun să lăsăm colegele să continue, d-na Lăpădatu și d-na Mariș și vă dau cuvântul apoi.

**DL. DIACONU:** Ok.

**D-NA LĂPĂDATU:**  Având în vedere că din păcate majoritatea școlilor din Timișoara necesită reparații și investiții și că în consiliile de administrație și la discuțiile cu profesori și directori din unele școli, am întâmpinat unele probleme și cazuri destul de urgente cu care se confruntă și aici aș putea să vă dau unele exemple: la Colegiul Național Bănățean au nevoie de o reabilitare a instalației termice, schimbare coloană și calorifere, la Gen. 15 este nevoie de o investiție pentru reparația unei porțiuni din gardul școlii, Gen. 30 are nevoie de un alborator pentru TIC, la Liceul Auto doresc să schimbe caloriferele, aș avea un amendament:

”Se suplimentează valoarea creditelor bugetare prevăzute la cap. 65.02 Învățământ, Titlul II Bunuri și servicii art. 20.02. Reparații curente cu suma de 500 mii lei, diminuându-se totodată, valoarea creditelor bugetare prevăxute la cap. 67.02.05.03 Întreținere grădini publice, parcuri, zone verzi, baze sportive și de agrement, Titlul II Bunuri și servicii. Art. 20.30.30 Alte cheltuieli cu bunuri și servicii, cu suma de 250 mii lei. Practic să luăm 250 mii lei de la spații verzi și a doua parte, valoarea creditelor bugetare prevăzute la cap. 51.02.01.03 Autorități executive, Titlul I Cheltuieli de personal cu suma de 250 mii lei.”

**DL. LAȚCĂU:**  Deci suplimentăm cu 500 mii lei partea de întreținere școli de pe funcționare iar banii îi luăm 250 mii lei de la personal, autorități executive, salarizare și 250 mii lei de la spații verzi.

**D-NA MARIȘ:**  Am și eu câteva amendamente, unul foarte important. Este vorba despre un SF și un PT Creșă și Grădiniță în cartierul Dâmbovița, pe strada Prahova. M-am ocupat acolo acum mai mulți ani de identificarea unui teren care are 3000 de m, este deocamdată împrejmuit. Acolo au fost niște clădiri care s-au demolat iar terenul a revenit Primăriei cu proces verbal, deci este în proprietatea Primăriei. Pe acel teren de 3000 de mp aș dori să facem un SF și un PT pentru creșă și grădiniță, pentru că știm că este nevoie de locuri, mai ales în creșe. În fiecare an părinții se confruntă cu această problemă, nu sunt locuri suficiente. Știți foarte bine că Serviciul Public Creșe care se ocupă și Primăria are defapt în subordine doar 13 creșe în tot orașul, la 300000 de locuitori și peste 6000 de copii născuți în fiecare an, mi se pare că este foarte puțin și este neapărat nevoie de construcția acestor creșe. Bineînțeles că știm că sunt în proiecte europene 2, chiar 3, sunt din vechea administrație pornite, deci sunt proiecte liberale cu bani europeni, dar eu cred că putem să facem și din bugetul local așa că vă rog să votați și să acceptați acest amendament. Este vorba despre copii, este vorba de locuri în creșă, este un lucru important și nu cred că nu putem lua 60000 de lei să începem, măcar să avem studiile făcute și în caz că se ivește putem accesa fonduri europene sau altă finanțare, dar este, după părerea mea important să avem aceste studii făcute. Este vorba de 60000 lei credite bugetare și 100000 lei credite de angajament. Este 68.02.11, la capitolul Creșe și nu știu dacă am putea lua de la 84.02.03 Străzi, dacă am putea lua de la consultanță, acolo ar fi niște bani, 320 mii lei.

**DL. DIACONU:**  Vă propun ca de la acest amendament și până la capăt, dacă vreunul dintre ele se va aproba, promit să vă dau eu sursele de finanțare pentru oricare dintre ele. Toate amendamentele de la 18 până la capăt sunt undeva la 7 milioane și am identificat surse de aproximativ 18 milioane, ca să nu facem lucrul acesta la fiecare dintre ele, mai ales că acum deja discutăm de amendamente care probabil nu vor trece.

**D-na MARIS**: Eu va rog sa votati acest amendament, e o necesitate urgenta. In fiecare an sunt probleme cu locurile la cresa. As mai avea o intrebare domnule viceprimar. Anul trecut am avut in buget proiectul tehnic pentru zona sportive de agrement pentru Paul Constantinescu. Am avut acolo o” zona sportiva, agreement, teren de sport, bazin de inot…” si am avut chiar prevazut in buget 155 000 lei pentru proiectul tehnic.

**Dl. LATCAU**: Domnul Tabara se ocupa de baze sportive sis tie mai bine decat mine situatia.

**Dl. TABARA**: Acea baza a fost preluata in luna noiembrie dar este un litigiu cu societatea care a facut studiul de fezabilitate

**D-NA MARIS**: Va multumesc. As dori sa facem o reamenajare pe Platoul Dambovita.

**Dl. LATCAU**: Aici avem deja in lucru un proiect de reamenajare pentru mai multe centre de cartier unde intea si Platoul Dambovita. V-as ruga sa nu introduceti un amendament. Cred ca va referiti la Clabucet-Aleea Vlasiei…

**D-na MARIS**: Da. In perimetrul acela, este ingradita zona, 3000 mp. Sufficient pentru o cresa.

**Dl. LATCAU**: Vomnu ti a raspuns profa?

scoate un certificate de urbanism in prima faza si vom vedea apoi ce se poate edifica.

**D-na MARIS**: Se poate face si parcare, sunt 8000 mp. in total.

**Dl. TOANCA**: Am si eu un amendament: “Se suplimenteaza cu suma de 4 milioane de lei, cap. 65.02. – invatamant, 2 milionae – invatamant secundar interior, 2 milioane invatamant secundar superior, credite de angajament pe aceasta suma, pentru proiectare si executie centrale termice. Se diminueaza in 4 locuri obiectivul Viabilizare Ovidiu Balea – 84.02. – 500 000. Obiectivul Pasarela Crizantemelor – cap. 82.02. –Drumuri si Poduri – 500 000, Solventul – Cap. 84.02 – Drumuri -2 milioane si Centrul de Proiecte – 67.02. – Cultura – 1 milion

Vad ca si domnul viceprimar Latcau a facut un amendament complementar, nu intra in coliziune cu acest amendament al meu care vizeaza… si va marturisesc ca am vrut ca angajamentul sa fie cat mai amplu, intre 9 -12 milioane lei pentru inceput, numai ca nu am vrut sa dezechilibrez prin amendamente neserioase structura de buget asa cum a gandit o executivul.

Am luat bani din 4 locuri unde sigur la lucrari edilitare unde lucrurile vor merg intr-un ritm bun, putem la prima rectificare sa punem banii inapoi, la Centrul de proiecte, vorbim de proiecte care se desfasoara pe o perioada de pana 12 luni deci este clar ca se poate suplimenta.

Viziunea mea este putin mai radicala decat a colegilor care au propus acel amendament privind acele module termice, eu cred ca anul viitor pe vremea aceasta nu vom mai avea nici COLTERM, nu vom mai avea sistem centralizat de caldura pentru ca din start trebuia sa gandim deja o noua societate. De aceea trebuie sa oferim scolilor din Timisoara posibilitatea ca in iarna anului viitor, si sa gandim de pe acuma sa aibe un sistem alternativ.

Mi se pare o bataie de joc ca un liceu cum este H. Coanda sa “arda” 50 000 euro intr-o luna, in conditiile in care in cele 30 de zile in care s-a platit aceasta factura de 38.000 roni, niciun copil nu a putut sa mearga la scoala, fie pentru ca s-a suprapus perioada cu cateva zile de vacanta, fie ca a fost extrem de frig. Acesta este amendamentul meu.

**Dl. DIACONU**: Primul amendament provine de la domnul Lorenzo Barabas si se refera la DALI +PT eficientizare energetica Scoala Generala nr. 19, str. Aprodul Movila nr. 10, acel corp de cladire.

E un amendament absolut necesar pentru acea scoala, credite bugetare 20 000 lei, angajamente - ..

Tot pentru Sc. Gen 19 – DALI pentru inlocuire acoperis, imprejmuiri spatiu verde si lucrari interioare, la corpul de pe B-dul Cetatii nr. 40, acoperisul are nevoie in mod special de inlocuire. Credite bugetare 20000 lei, credite angajament – 6000 lei.

Tot pentru Sc. Gen. nr. 19 – DALI +PT reabilitare cladire cu destinatie scolara, p-ta Avram Iancu nr.8, cea de a treia cladire care are nevoie de reabilitare complete. Credite bugetare – 20000 lei, credite angajamente – 80000 lei. Initiator Lorenzo Barabas

**Dl. LATCAU**: Pentru corpul de pe Avram Iancu avem 20000 lei – credit bugetar si 80000 lei – credit pe angajament

Pentru corpul de pe Cetatii avem 20000 lei credit bugetar si 60000 lei credit pe angajament.

Pentru Aprodul Movila avem 20000 lei si 80000 lei

Alt amendament : “Pentru Liceul Sportiv Banatul – DALI + PT – sala de sport, 10000 lei credite bugetare si 80000 lei – credite de angajament, initiator este domnul Barabas

Reiterez si nu o sa fac amendament pentru parcarea de pe str. Lisabona cu Aleea Ciobanului, care ati promis o pe reparatii.

Din partea domnului Stefan Sandu este un amendament – “ SF si proiecte- reamenajare spatiu public – p-ta Balcescu care din punct de vedere al traficului a insemnat un punct important in deblocarea lucrurilor acolo, in 2014-2015, dar e nevoie de reamenajarea spatiului public si a piatetei in general si se propun credite bugetare de 100000 lei si credite angajament de 400000 lei – proiectare.

Sunt cateva proiecte pe care vi le propun si care se orienteaza in special catre zona de fonduri europene, exercitiul financiar urmator, respectiv PNRL si cred ca … sau urgente, este punctual meu de vedere dar decideti dvs daca e asa sau nu.

La partea de cogenerare la energia termica exista un proiect insa cred ca el nu poate fi pus in aplicare asa cum se numeste el in momentul de fata, cu turbine sau motoare termice, adica nu are o denumire corecta asa ca va propun : **SF+PT – dezvoltare capacitati de productie pe gaze flexibile si de inalta eficienta pentru cogenerare de energe electrica si termica in municipiul Timisoara.** 20000 lei – credite bugetare, 300000 lei – credite de angajament.

Pentru locuitorii din zona de Nord a Timisoarei, daca veniti dimineata pe Calea Aradului sau Torontalului veti vedea ca fluxul de masini este intr-o singura directie, spre oras. Zona de Nord a orasului are un dezechilibru major din punct de vedere al numarului de scoli si a numarului de locuri in scoli fata de zona de Sud si cea centrala asa ca va propun in ideea unei finantari europene pe urmatorul POR, SF+PT – constructive campus educational in zona de Nord Timisoara cu posibilitatea ca terenul sa fie gasit tocmai in aceste 6 luni in care se dezvolta strategia urbanistica pe aceasta zona de Nord, in zona Aradului Torontalului si credite bugetare – 100000 lei, credite angajament – 400000 lei

-Un alt amendament este ; - SF+PT – schimb de linie de tramvai C. Torontalului pana la limita administrativ a orasului. CRed ca este forma care poate fi rezolvabila pe Calea Torontalului asa cum arata ea acum si care poate duce la un transport public decent in zona de Nord si poate deservi si Calea Aradului – 100000 lei credite bugetare si 900000 lei credite angajament cu posibilitate finantare POR pe viitor.

-In acelasi sens: SF+PT – modernizare Calea Aradului pentru reducerea poluarii si fluidizarea traficului ….neinteligibil…care e conditionata numai daca veti aproba alte 3 proiecte de parcari supraterane in spatele blocurilor, altfel este imposibil de realizat. – 100000 lei credite bugetare si 900000 credite de angajament.

* 3 proiecte de parcari SF+PT – si exproprieri pentru constructie parcare supraterana in regim de inaltime maxima utilizand…..in perimetrul C.Aradului, str. Cugir si str. Felix, 100 000 lei credite bugetare, 200 000 lei credite de angajament
* DALI+PT – reabilitare Sinagoga Fabric si transformare in spatiu cultural – 100 000 lei credite bugetare si 150 000 lei credite de angajament finantabil prin POR Patrimoniu
* Studiu de fundamentare pentru suprafata de fond forestier incadrat in categoria functional 1.4A produs special…scop recreativ, paduri, parcuri, Padurea Verde Timisoara, credite bugetare 100 000 lei, credite angajament 150 000 lei.

Studiul de fundamentare trebuie depus anul acesta

**Dl.LATCAU**: Studiul de fundamentare este depus, este formata deja si o echipa, suntem intr-o faza avansata, trebuie doar sa incheiem procedura de achizitie.

**Dl. DIACONU**: El va fi gata anul acesta? Atunci renunt la amendamment.

Ultimul amendament : - suma aferenta sectiunii de bunuri si servicii la utilitati la scoli este foarte mica. Consider ca suplimentarea cu 20 milioane lei a sectiunii de bunuri si servicii la cap. 65.02.- invatamant, este imperios necesara pentru ca nu vor fi bani de plata facturilor. 40 milioane nu acopera nici jumatate din facturile de energie pe care le vom avea anul acesta si utilitati la scoli.

**Dl. LATCAU**: Aveti si o propunere pentru diminuarea sumei de 20 milioane pentru ca este o suma foarte consistent raportat la celelalte sume.

Cei de la tehnic au notat amendamentele. Sunt 31 in total.din care 18 sunt ale domnului Diaconu.

Supun la vot primul amendament, cel facut de doamna Paula Romocean, cel legat de constituirea fondului de rezerva intr-o suma de 2 milioane de lei.

* 24 voturi pentru

Al doilea amendament este cel propus de domnul consilier Mosiu referitor la ceasul floral unde se propune suplimantarea sumei cu 400 000 lei pentru acest an.

* 26 voturi pentru
* Al treilea amendament este cel al domnului Mosiu, legat de suplimentarea cu 600 000 lei partea de achizitie imobile. Domnule Mosiu, trecem peste acest amendament? Consideram ca suma existenta deja in buget …

**Dl. MOSIU**: Cei de la crese sa-si exercite dorinta de spatii in anumite conditii pentru ca noi sa ne exercitam dreptul de preemtiune

**Dl. LATCAU**: Atunci nu mai supun la vot acest amendament.

Amendamentul nr. 4 este propus de subsemnatul – module termice pentru scoli in valoare de 3 500 000 cu imparteala pe care am propus-o pe scoli si pe spitale pe fiecare capitol de la scoli.

* 25 voturi pentru

Amendamentul 5 – legat de traseul muzeal, suplimentarea sumei in asa fel incat totalul sa ajunga la 850 000 lei , creditul bugetar de 270 000 lei ramane identic se suplimenteaza doar diferenta pe creditul de angajament pana la 540 000 lei

* 24 voturi pentru
* 1 abtinere

Amendamentul nr. 6 al domnului Caldararu, legat deinfiintarea unui concurs pentru crearea unui monument al Revolutiei.

* 11 voturi pentru
* 13 voturi impotriva
* 1 abtinere

Amendamentul nr.7 al domnului Jorge Gonzalez – eliminare linie studio acustic sala concerte a Cladirii Capitol

se suplimenteaza linia PT Reabilitare Cladirea Capitol a Filarmonicii cu 100 000 lei buget local si 78.500 credite de angajament (sumele de la Studiu acustic)

* 24 voturi pentru
* 1 abtinere

**DL. LAȚCĂU**: Mergem la amendamentul nr. 8, formulat de dl. Merean referitor la introducerea unei linii noi la capitolul studii, proiecte, cred că la capitolul 84, actualizare SF Bulevard Sudului cu suma de 100.000 lei. Votăm.

- 23 voturi pentr

- 2 abțineri.

Amendamentul 9 al domnului Tabără pentru schimbarea numelui PT-ului teren de fotbal Mircea cel Bătrân în teren de fotbal tip 3 cred, dar amendamentul se supune la vot în felul în care dl. viceprimar l-a prezentat. Votăm.

- 26 voturi pentru

Amendamentul nr. 10, al doilea al domnului Tabără, suplimentarea cu 25.000.000 credit de angajament pentru stadion lego. Votăm.

- 25 voturi pentru.

Amendamentul nr. 11, tot al domnului Tabără, se referă la modificarea numelui unei linii bugetare din concept de amendajare plus stadion în SF concept amenajare plus stadion și suplimentarea sumei cu 100.000 lei. Votăm.

- 25 voturi pentru

Amendamentul nr. 12, primul al domnului Diaconu privind introducerea unei noi linii bugetare, expertiză tehnică + DALI +PT cămin auto suma de 360.000 lei din suplimentările de venit. Votăm.

- 25 voturi pentru

Amendamentul nr. 13, al doilea al domnului Diaconu: suplimentarea cu 1.200.000 a sumei pentru protecție civilă din care 200.000 lei pe credit bugetar și 1.000.000 pe credit de angajament cu scădere din dotări, precum a fost prezentat amendamentul. Votăm.

- 26 voturi pentru

Amendamentul 14, al treilea al domnului Diaconu: suplimentarea cu 700.000 lei materiale sportive din care 500.000 lei pentru funcționare și 200.000 lei pentru dezvoltare dotări.

- 25 voturi pentru

- 1 abținere.

Amendamentul 15, al patrulea al domnului Diaconu: statuia Adi Barar 180.000 lei.

- 24 voturi pentru

Amendamentul 16, al cincilea al domnului Diaconu: introducerea unei linii noi pentru capital social de 100.000 lei pentru o viitoare companie municipală pentru publicitate. Numele îl vom discuta când vom înființa.

- 25 voturi pentru

Amendamentul nr. 17, tot al domnului Diaconu: suplimentarea cu 200.000 lei a sumei pentru reparații străzi pe bugetul de funcționare.

- 25 voturi pentru

Amendamentul 18 al doamnei Andra Lăpădatu: suplimentarea cu 500.000 lei a fondurilor pentru școli, partea de funcționare, cu scăderea a 250.000 lei de la cheltuielile personale autorității executive și 250.000 lei de la întreținere parcuri.

- 25 voturi pentru

Amendamentul nr.19 al doamnei Mariș legat de SF+PT creșă zona Dâmbovița.

- 11 voturi pentru

- 13 voturi pentru

- 1 abținere.

Amendamentul nu e aprobat deci.

**DNA. MARIȘ**: Îmi pare foarte rău, dragi colegi. Nu putem să facem o creșă pentru copiii noștri. Era vorba de un studiu numai, până la construcție mai era mult.

**DL. LAȚCĂU**: Să știți că respectivul teren e în atenția noastră, noi am scos deja un certificat de urbanism ca să vedem exact cum se poate folosi terenul și ce reglementări urbanistice are zona. În cazul în care se poate edifica și construi acolo o să luăm în considerare acest lucru. Faptul că acest amendament nu a fost aprobat nu înseamnă că creșa cu nr. 4, pentru că în acest moment sunt 4 creșe în lucru, nu poate să înceapă și ea.

Amendamentul nr. 20, al domnului Țoancă legat de suplimentare cu 6.000.000 lei pentru învățământ, centrale termice pe gaz. Îmi imaginez 2.000.000 de lei pentru fiecare capitol de învățământ.

- 12 voturi pentru

- 14 voturi împotrivă.

Amendamentul nu e aprobat deci.

Amendamentul nr. 21, al șaptelea al domnului Diaconu, legat de DALI+PT Generală 19 pe Str. Movilă, 20.000 lei credit bugetar, 80.000 credit de angajament.

- 11 voturi pentru

- 15 voturi împotrivă

Amendamentul nr. 22, al domnului Diaconu, DALI+PT refacere acoperiș Generală 19, Bulevardul Cetății nr. 40, 20.000 lei credit bugetar, 60.000 lei credit de angajamen.

- 11 voturi pentru

- 14 voturi împotrivă

Amendamentul nr. 23, al nouălea domnului Diaconu, DALI+PT Avram Iancu nr. 28, Generală 19, 20.000 lei credit bugetar, 60.000 lei credit de angajamen.

- 11 voturi pentru

- 14 voturi împotrivă

Amendamentul nr. 24 Liceul Sportiv Banatul, reabilitare sală de sport, 10.000 lei credi bugetar, 20.000 lei credit de angajament, al zecelea amendament al domnului Diaconu.

- 11 voturi pentru

- 13 voturi împotrivă

Amendamentul nr. 25, SF+PT Piața Bălcescu, 100.000 lei credit bugetar, 400.000 lei credit de angajament, al domnului Diaconu.

- 11 voturi pentru

- 14 voturi împotrivă

Amendamentul nr. 26, SF cogenerare energie termică, 200.000 lei credit bugetar, 300.000 lei credit de angajament, al domnului Diaconu.

- 11 voturi pentru

- 14 voturi împotrivă

Amendamentul nr. 27, SF+PT Campus zona nord, 100.000 lei credit bugetar, 400.000 lei credit de angajament, al domnului Diaconu.

- 11 voturi pentru

- 14 voturi împotrivă

Amendamentul nr. 28, SF+PT reamenajare Bulevard Torontalului și introducere linie de tramvai, 100.000 lei credit bugetar, 900.000 lei credit de angajament, al domnului Diaconu.

- 11 voturi pentru

- 15 voturi împotrivă

Amendamentul nr. 29, SF+PT modernizare Calea Aradului, 100.000 lei credit bugetar, 900.000 credit de angajament, al domnului Diaconu.

- 12 voturi pentru

- 1 voturi împotrivă

- 13 abțineri

Amendamentul nr. 30, SF+PT exproprieri construcție parcări cu regim maxim de înalțime Aradului –Cugir-Felix, 100.000 lei credit bugetar, 200.000 lei credit de angajament.

- 12 voturi pentru

- 7 voturi împotrivă

- 7 abțineri

A căzut.

Amendamentul nr. 31, DALI+PT Sinagogă Fabric, al domnului Diaconu.

- 11 voturi pentru

- 12 voturi împotrivă

- 2 abțineri

A căzut.

Amendamentul nr. 32, 20.000.000 lei în plus la capitolul 65.02 învățământ pe funcționare, al domnului Diaconu.

- 11 voturi pentru

- 13 voturi împotrivă

Supunem la vot proiectul 3 în ansamblu.

- 24 voturi pentru

- 2 abțineri

**PUNCTUL 1 AL ANEXEI ORDINII DE ZI**

**Proiect de hotărâre privind aprobarea Regulamentului de vânzare al locuinţelor de tip A.N.L., situate pe raza Municipiului Timişoara, al modelului cadru de contract de vânzare-cumpărare cu plata integrală prin virament bancar, contract de vânzare-cumpărare cu plata în rate, a promisiunii bilaterale(antecontract) de vânzare-cumpărare, a actului adiţional la promisiunea bilaterală(antecontract) de vânzare-cumpărare, calcularea prețurilor de vânzare, precum și actualizarea acestora la data vânzării locuințelor de tip A.N.L.**

- 24 voturi pentru

**PUNCTUL 2 AL ANEXEI ORDINII DE ZI**

**Proiect de hotărâre privind  aprobarea contractului de novație a contractului de transfer activități nr. 9657/31.12.2021.**

- 21 voturi pentru

- 1 abținere

**PUNCTUL 3 AL ANEXEI ORDINII DE ZI**

**Proiect de hotărâre  privind aprobarea documentației tehnico-economice revizuite, a indicatorilor tehnico-economici – faza PT și a Devizului General pentru obiectivul de investiții  ”Reabilitare termică imobil, Splaiul Nicolae Titulescu, nr.10A.**

**DL. LAȚCĂU**: Aici vorbim atât pe punctul 3, cât și pe punctul 4 de două proiecte de blocuri începute pe vechiul POR unde din cauza faptului că soluția aleasă la SF pentru faza de proiectare nu a fost una care să fie foarte atractivă, a fost una problematică de panouri metalice, stiți și creșterea prețurilor din construcții, primăria a luat decizia să revizuiască soluția din SF și modificarea de la soluția de panouri metalice la soluția de vată minerală, tocmai pentru a putea să avem o atractivitate mai ridicată, să ajungem la execuție cu aceste proiecte. Am făcut și o actualizare a devizului general și avem și documentația pentru achiziții deja în pregătire, sper ca săptămâna viitoare să avem deja pe SICAP acest proiect dacă dvs. o să îl aprobați.

**DL. DIACONU**: Urmează să se întâmple lucrul acesta și pentru celelalte blocuri?

**DL. LAȚCĂU**: Da, toate proiectele..din cele 15 smis-uri pe care nu am găsit executanți care aveau soluția de vată de panouri sandwich, toate smis-urile au început să treacă prin acest proiect de revizuri și toate vor fi scoase la licitație cu soluția de vată minerală și cu devizele revizuite și vom încerca să avem un timp cât mai scurt de la momentul acesta când aprobăm hcl-ul până dăm drumul la licitație. În cazul în care nici în acest fel nu găsim constructori, pentru unele dintre aceste blocuri va fi a 5a, a 6a încercare, atunci vom înceta contractul de finanțare și vom reface contractul pentru viitorul exercițiu financiar european.

- 22 voturi pentru

**DL. DIACONU**: Polistirenul este exclus total din ..?

**DL. LAȚCĂU**: Polistirenul nu a fost o soluție în studiul de fezabilitate. Sf-ul avea cele doua variante, panouri sandwich și vată minerală. Revizuirea pe care noi o facem în contractul de finanțare merge doar pe studiul de fezabilitate. În cazul în care am dori să facem o soluție care nu e inclusă în studiu, va trebui să reziliem contractul să începem practic proiectarea de la început.

**PUNCTUL 4 AL ANEXEI ORDINII DE ZI**

**Proiect de hotărâre privind aprobarea documentației tehnico-economice revizuite, a indicatorilor tehnico-economici – faza PT și a anexei privind descrierea sumară a investiției, pentru obiectivul ”Reabilitare termică imobil, str. Arieș nr.20”.**

- 22 voturi pentru

Vă mulțumesc pentru prezență, vot și implicare. O zi bună tuturor!

**PREȘEDINTE DE SEDINTĂ SECRETAR GENERAL**

**Viceprimar RUBEN LAȚCĂU JR. CAUIS ȘULI**